CELEX: 62018CN0607
Language: el
Date: 2018-09-24 00:00:00
Title: Υπόθεση C-607/18 P: Αναίρεση που άσκησαν στις 24 Σεπτεμβρίου 2018 οι NKT Verwaltungs GmbH, πρώην nkt cables GmbH, NKT A/S, πρώην NKT Holding A/S κατά της αποφάσεως που εξέδωσε το Γενικό Δικαστήριο (όγδοο τμήμα) στις 12 Ιουλίου 2018 στην υπόθεση T-447/14, NKT Verwaltungs και NKT κατά Επιτροπής

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/30
            
         
      Αναίρεση που άσκησαν στις 24 Σεπτεμβρίου 2018 οι NKT Verwaltungs GmbH, πρώην nkt cables GmbH, NKT A/S, πρώην NKT Holding A/S κατά της αποφάσεως που εξέδωσε το Γενικό Δικαστήριο (όγδοο τμήμα) στις 12 Ιουλίου 2018 στην υπόθεση T-447/14, NKT Verwaltungs και NKT κατά Επιτροπής
      (Υπόθεση C-607/18 P)
      (2018/C 427/38)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσες: NKT Verwaltungs GmbH, πρώην nkt cables GmbH, NKT A/S, πρώην NKT Holding A/S (εκπρόσωποι: B. Creve, advocaat, M. Kofmann, advokat)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Οι αναιρεσείουσες ζητούν από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση εν όλω ή εν μέρει·
               
            
                  —
               
               
                  να ακυρώσει την επίμαχη απόφαση (1) εν όλω ή εν μέρει·
               
            
                  —
               
               
                  επικουρικώς, να αναπέμψει την υπόθεση ενώπιον του Γενικού Δικαστηρίου προκειμένου αυτό να κρίνει εκ νέου την υπόθεση σύμφωνα με τις νομικές εκτιμήσεις του Δικαστηρίου·
               
            
                  —
               
               
                  να διατάξει τη λήψη μέτρου οργανώσεως της διαδικασίας· και
               
            
                  —
               
               
                  να καταδικάσει την Επιτροπή στα δικαστικά έξοδα της αναιρετικής διαδικασίας και της διαδικασίας ενώπιον του Γενικού Δικαστηρίου.
               
            
         Λόγοι αναιρέσεως και κύρια επιχειρήματα
      
      Πρώτος λόγος: το Γενικό Δικαστήριο προσδιόρισε εσφαλμένα το εδαφικό πεδίο της παράβασης.
      Δεύτερος λόγος: το Γενικό Δικαστήριο υπέπεσε σε πολλαπλή πλάνη περί το δίκαιο κατά την αξιολόγηση του εύρους της ενιαίας και διαρκούς παραβάσεως (SCI (2)), καθώς και του εύρους της συμμετοχής της NKT στην εν λόγω παράβαση αλλά και της εκ μέρους της επιγνώσεως αυτής.
      Τρίτος λόγος: το Γενικό Δικαστήριο υπέπεσε σε πολλαπλή πλάνη περί το δίκαιο καθόσον έκρινε ότι δεν προσβλήθηκαν τα δικαιώματα άμυνας των αναιρεσειουσών.
      Τέταρτος λόγος: το Γενικό Δικαστήριο υπέπεσε σε πολλαπλή πλάνη περί το δίκαιο καθόσον απέρριψε το αίτημα των αναιρεσειουσών για ακύρωση ή μείωση του προστίμου.
      
         (1)  Απόφαση C(2014) 2139 τελικό της Επιτροπής, της 2ας Απριλίου 2014, σχετικά με διαδικασία εφαρμογής του άρθρου 101 της Συνθήκης για τη λειτουργία της Ευρωπαϊκής Ένωσης και του άρθρου 53 της Συμφωνίας ΕΟΧ.
      
         (2)  Single and continuous infringement.